Tveir íslenskir sunddómarar á Smáþjóðaleikunum í Lúx Íslendingar hafa verið mjög duglegir að senda sunddómara sína á alþjóðleg mót , þar sem þeir hafa fengið góða reynslu , endurmenntun og kynnst vinnubrögðum annarra þjóða . Á Smáþjóðaleikunum í Lúxemborg eru þau tvö að vinna sem dómarar ; Svanhvít Jóhannsdóttir formaður Móta - , tækni - og dómaranefndar SSÍ og Ólafur Baldursson ritari SSÍ . Þau eru bæði þrautreyndir yfirdómarar og eru á dómaralista FINA , Alþjóðasundsambandsins . Þau fá tækifæri til að ganga í ýmis verk tengd dómgæslu hér í Lúx , eru yfirdómarar í einhverjum hlutum , almennir dómarar og eru í keppendaherbergi til að tryggja að sundfatnaðurinn sé löglegur . Svanhvít fæddist og ólst upp á Ísafirði og kom inn í sundhreyfinguna þegar hún kynntist manninum sínum , Ólafi Þór Gunnlaugssyni , en hann lest fyrir nokkrum árum . Hún hefur verið formaður dómaranefndar SSÍ í nokkur ár og dæmt bæði á Evrópumeistaramótum og Alþjóðlegum mótum . Hún hefur sótt námskeið á vegum FINA í dómgæslu eins og Ólafur Baldursson sem einnig hefur dæmt á Evrópumeistaramótum og á Smáþjóðaleikunum í Liechtenstein fyrir tveimur árum . Ólafur er Siglfirðingur og hefur á síðari árum stundað garpasund og séð um málefni víðavatnssund í stjórn SSÍ . Þau hafa bæði leiðbeint starfandi dómurum og reynt að miðla reynslu sinni og þekkingu til annarra starfandi dómara á Íslandi . Á myndinni sitja þau saman ásamt yfirdómara Smáþjóðaleikana í Lúxemborg 2013 .